80. roky 20. storočia v slovenskej fotografii

náhľad|Osobnosti 80. rokov: fotograf Ľubo Stacho a kritik fotografie Vladimír Vorobjov na sympóziu sociálno-kritickej fotografie v Galérii F Banská Bystrica (1982)
**80. roky 20. storočia v slovenskej fotografii** je obdobie, kedy bol fenomén fotografie na Slovensku ešte v štádiu emancipácie.

Znamenalo to najmä, že nebola plnohodnotne prijímaná vo Zväze výtvarných umelcov ani vo všeobecne zameraných verejných galériách. K jej emancipácii preto prispievali najmä netradičné aktivity jej priekopníkov.

V predchádzajúcom desaťročí došlo v slovenskej fotografii vplyvom komunistickej „normalizácie“ k obmedzeniu výstavnej, edičnej a organizačnej činnosti. 80. roky viedli spočiatku vďaka iniciatíve jednotlivcov a neskôr v súvislosti s čiastočným politickým uvoľnením k jej novému rozvoju.

## Dokumentácia 80. rokov
Najlepšie sú 80. roky spracované v publikácii *[[Dejiny slovenskej fotografie (kniha)|Dejiny slovenskej fotografie]]*, a to napriek tomu, že vyšla už v roku 1989 a nezachytáva celé obdobie. Čiastkovým príspevkom bola dokumentačná výstava k desiatim rokom Galérie F (Banská Bystrica a Národná galéria v Prahe, 1990) a publikácia o Galérii F vydaná pri príležitosti výročnej retrospektívnej výstavy v Krajskej galérii Banská Bystrica roku 2000. Špecifický pohľad pskytuje text „Fiktívne svety fotografie“ v publikácii „Osemdesiate“ (ed. Beata Jablonská, SNG, Bratislava, 2009), ktorého nedostatkom je predstieranie komplexnosti pohľadu na slovenskú fotografiu 80. rokov. Nedosahuje príkladnej kvality napr. publikácie „60-té“ (Václav Macek: Slovenská fotografia 60. rokov, Osveta, Martin, nedatované). Hodnotenie obdobia limituje nedostupnosť dokumentácie realizovaných výstav Komornej galérie fotografie Profil v Bratislave, Galérie fotografie Trnávka a ďalších.

## Tvorba
V 80. rokoch sa v slovenskej fotografii prelínal tradičný záujem o výtvarne pôsobiace kompozície so sociálnou dokumentaristikou. Najmä mladá generácia slovenských študentov FAMU pracovala s postmodernými prístupmi, iní sa zaoberali konceptuálnym použitím fotografie. Väčšinu rovín tvorby dobre zmapoval cyklus „Trendy súčasnej slovenskej fotografie“ realizovaný medzi rokmi 1985-1990 v banskobystrickej Galérii F (kurátor Tomáš Fassati).

Jeho jednotlivé výstavy:

* Life znamená život (sociálno-dokumentárna fotografia)
* Emotivita tvaru (výtvarná fotografia)
* Menej (minimalizmus). Katalóg.
* Vážne (groteska, postmoderna). Katalóg.
* Vizualita charakteru (portrét)
* Odtlačok človeka (interpretácia vzťahu k dielu človeka)
* Sila okamihu (rozhodujúci a nerozhodujúci okamih)
* Predovšetkým obdiv (vzťah človeka k prírode)
* Obrazotvorný obraz (imaginatívna fotografia)
* Chytrému napovedz (konceptuálna fotografia)
* Umenie získať si ťa (reklamná fotografia)
náhľad|Karol Kállay v svojom bratislavskom ateliéri (80. roky 20. storočia)
## Tvorcovia (výber)

* Olga Bleyová, Bratislava
* Judita Csáderová, Bratislava
* Fotoskupina Oči, Žilina
* Milota Havránková, Bratislava
* Ivan Hoffman, Bratislava
* Karol Kállay, Bratislava
* Ivan Köhler, Rajec pri Žiline
* Ján Krížik, Bratislava
* Martin Martinček, Liptovský Mikuláš
* Zuzana Mináčová, Bratislava
* Magdalena Robinsonová, Bratislava
* Rudo Sikora, Bratislava
* Dušan Slivka, Banská Bystrica
* Lubo Stacho, Bratislava
* Peter Surový, Ružomberok
* František Tomík, Bratislava
* Autori slovenskej novej vlny v Prahe

## Fotografické publikácie (výber)

* Kállay, Karol; Fischer, David: Los Angeles, F. A. Brockhaus Verlag, Leipzig, 1984
* Martinček, Martin: Chvála vody, Osveta, Martin, 1981
* Slivka, Dušan: Minerály Slovenska I. a II., 1982, 1983

## Inštitúcie
náhľad|Jedna z výstavných siení banskobystrickej Galérie F
* Galéria Profil, Bratislava. Najstaršia slovenská galéria fotografie pôsobiaca v salóniku kina Pohraničník od 60. rokov. Galéria s profesionálnym programom a jednotnou edíciou katalógov, najčastejší kurátori Ľudovít Hlaváč, Vladimír Vorobjov, Juliana Tesáková-Menclová.
* Galéria F, Banská Bystrica. Galéria fotografie a grafického dizajnu, založená a vedená od roku 1980 Tomášom Fassatim na ulici Obrancov mieru 3. Tri výstavné priestory, malá stála expozícia, predajňa publikácií o fotografii, občerstvenie, knižnica odbornej literatúry, čitáreň, archív. Edičná činnosť čiastočne formou samizdatov. Vzhľadom na aktivity s disidentmi a slobodnou komunikáciou so západnými krajinami väčšina činnosti zlikvidovaná v roku 1985 komunistickým režimom, galéria ďalej obmedzene fungovala do roku 1990.
* Galéria Obvodného kultúrneho a spoločenského strediska Bratislava II, Trnávka. Založená a vedená v 80. rokoch historikom fotografie Václavom Mackom.
* Galéria fotoklubu Nova, Košice. Najvýraznejšia z galérií fotografie organizovaných amatérmi.

* Liptovské múzeum Ružomberok. Múzeum so zbierkou historickej fotografie a fotografickej techniky. Usporiadateľ akcie Fotofórum vrátane odborných seminárov.
* Múzeum J. M. Petzvala, Spišská Belá. Múzeum venované dielu osobnosti fotografickej techniky, pobočka technického múzea v Košiciach.
* Múzeum Karola Plicku Martin. Múzeum venované tvorivému odkazu významného fotografa, filmára a etnografa pochádzajúceho z Viedne.
* Matica Slovenská, Martin. Inštitúcia s bohatou zbierkou historickej fotografie.
* Slovenské národné múzeum. Inštitúcia s bohatou zbierkou historickej fotografie.
* Vydavateľstvo Osveta Martin. Vydavateľstvo produkujú knihy o fotografii a fotografické publikácie.
* Zväz slovenských výtvarných umelcov, združenie so sekciou umeleckej fotografie
* Matica Slovenská, Martin. Inštitúcia s bohatou zbierkou historickej fotografie.
* Slovenské národné múzeum. Inštitúcia s bohatou zbierkou historickej fotografie.
* Vydavateľstvo Osveta Martin. Vydavateľstvo produkujúce knihy o fotografii a fotografické publikácie.
* Zväz slovenských výtvarných umelcov, združenie so sekciou umeleckej fotografie
* Slovenský fond výtvarných umení, monopolná štátna organizácia umožňujúca evidovaným umelcom (aj fotografom) predaj ich tvorby inštitúciám alebo verejnosti vo vlastných predajniach Dielo. Súčasne ponúkala tvorivé štipendiá a rekreačné pobyty umelcom vo vlastných zariadeniach.
* Zväz slovenských fotografov, združenie neprofesionálnych fotografov Slovenska.
* Stredná škola umeleckých remesiel Bratislava. Výučba fotografie s tradíciou od 30. rokov 20. storočia.
* Stredná umelecko-priemyselná škola Košice. Tradícia výučby úžitkovej fotografie od roku 1973.
* Osvetový ústav Bratislava. Štátna inštitúcia určená na metodickú a organizačnú podporu neprofesionálnej tvorby. Vo fotografii garantom systému okresných, krajských a celoštátnych súťaží a výstav AMFO a DIAFOTO.

## Aktivity
náhľad|Sympózium sociálne-kritickej fotografie v Galérii F, 1981

* Sympóziá sociálno-dokumentárnej fotografie. Dve stretnutia sociálno-kritických fotografov a historikov fotografie vr. disidentov spojená s výstavami v Galérii F (1981, 1982). Vydané zborníky príspevkov. Pokračovanie ďalších ročníkov bolo politicky zamedzené.

* Konferencia Recenzia 83. Diskusné fórum slovenských a českých kritikov fotografie v Galérii F (1983). Priebeh aj dopady skomplikoval komunista Ladislav Noel, ktorý o akcii negatívne referoval na straníckych orgánoch v Bratislave.
* Sympózium Umenie vystavovať fotografiu sa zaoberalo metódami vystavovania. Galéria F ho vzhľadom na stupňovanú politickú kontrolu pripravila v Dome umenia mesta Brna. Vydaný zborník v DUMB.
náhľad|Šmokov Spiš. Prof. Ján Šmok so svojimi žiakmi na pravidelnej exkurzii za spišskou gotikou.

* Sympózium Fotografia a divák. Stretnutie teoretikov fotografie na tému vnímanie fotografie divákom. Galéria F ho vzhľadom na stupňovanú politickú kontrolu pripravila v Dome umenia mesta Brna. Vydaný zborník v DUMB.

* Podobne ako v Česku, prebiehali aj na Slovensku aktivity skupín dokumentárnych fotografov. Žilinská študentská skupina Oči dokumentovala pred improvizovaným pozadím postavy študentov a bežných okoloidúcich. Banskobystrická fotoskupina Čas vytvárala postupne sociálny dokument súčasného života banskej osady Špania Dolina. Oči k svojej činnosti vydávali samizdatový časopis Dioptrie.
* Fotofórum Ružomberok bolo seminárom pre fotografov, kde prednášali výrazné osobnosti odboru zo Slovenska aj z Česka. Súviselo s rovnomennou výstavou a bolo každoročne organizované Liptovským múzeom Ružomberok.
* AMFO a DIAFOTO boli systémy okresných, krajských a celoštátnych súťaží fotoamatérov organizované Osvetovým ústavom v Bratislave.
* Šmokova Spiš bola opakovanou akciou lučeneckého rodáka, profesora FAMU Jána Šmoka, ktorý prežil mladosť v Levoči. Organizoval sem pravidelne exkurzie študentov fotografie zamerané na špišskú gotiku.

## Aktivity 3. odboja
Na Slovensku existovali aktivity odporu proti komunistickému režimu predovšetkým v Bratislave, Košiciach a Banskej Bystrici S fotografiou súviseli aktivity Galérie F v B. Bystrici a niektoré ďalšie v Bratislave. V Galérii F sledovala Štátna bezpečnosť jej spoluprácu s inštitúciami kapitalistických krajín a tiež Polska (Solidarita), stretnutia a výstavy sociálno-kritických fotografov (napr. Jindřich Štreit), návštevy zahraničných fotografov a českých disidentov. Vydávania samizdatov bolo natolko dobre maskované, že ho ŠtB zistila pravdepodobne až neskôr. Na základe výsledkov sledovania bola široká činnosť Galérie F násilne roku 1986 ukončená a galéria pokračovala len v obmedzenom režime kontrolovanom štátnym okresným osvetovým strediskom. Riaditeľ Galérie F bol postihnutý zákazom kvalifikovaného povolania.

### Účastníci 3. odboja v Banskej Bystrici
Vedúcimi účastníkmi boli Tomáš a Anna Fassati. S nimi na protikomunistickej činnosti spolupracovali Igor Svítok a fotografi skupiny Čas z B. Bystrice, Dušan Šimánek a Bohdan Holomíček zo skupiny českých disidentov, podporovali ich Juliana Menclová-Tesáková a Vladimír Vorobjov z Bratislavy.

## Výrazné výstavy desaťročia (výber)
náhľad|Anna Fassatiová s fotografkou Irenou Blühovou na jej výstave v Stredoslovenskom múzeu (1982)
náhľad|Výstava k výročiu Galérie F v Krajskej galérii Banská Bystrica (2000)
Výstavy z cyklu Trendy súčasnej slovenskej fotografie v Galérii F sú uvedené vyššie, v odseku „Tvorba“.
náhľad|Tomáš Fassati viedol besedu s Martinom Martinčekom na jeho výstave v Stredoslovenskej galérii (1983)
Z autorských výstav v Galérii F je vždy uvedená len jedna, pričom mnohé osobnosti tam vystavovali opakovane.

* Fotografický kalendár, prehliadka slovenskej a českej produkcie fotografických kalendárov sprevádzaná náučným hodnotením kvality fotografie a grafického designu (1980-1990). Stredoslovenské múzeum, Banská Bystrica. Príprava výstav Galéria F. Od roku 1991 prevzali v Bystrici ukončenú aktivitu pražskí organizátori.
* Fotografia Karola Plicku. Galéria F, Banská Bystrica, 1980
* Krajina Dušana Slivku. Galéria F, Banská Bystrica, 1980
* Prvá generácia V-klubu. Galéria F, Banská Bystrica, 1981. Kurátor Ľubo Stacho.
* Fotografia a plagáty A. Muchu. Galéria F, Banská Bystrica, 1981.
* Fotografia Zuzany Mináčovej. Galéria F, Banská Bystrica, 1981.
* Autorská výstava Ireny Blühovej. Stredoslovenské múzeum Banská Bystrica ako sprievodná akcia Sympózia Sociálno-kritickej fotografie v Galérii F (1982). Príprava výstavy Anna Fassatiová.
* Spriaznení profesiou. Päť banskobystrických fotografov (Slivka, Bero, Redlinger, Rudnický, Benický). Galéria Foma, Praha (1982). Príprava výstavy Tomáš Fassati.
* Novosvetské stretnutia Viktora Kolářa. Galéria F, Banská Bystrica, 1982.
* Cigáni Tibora Huszára. Vysokoškolský Tour-club. Pripravila Galéria F, Banská Bystrica, 1982
* Mladá móda Dušana Šimáneka (Mladý svet). Galéria F, Banská Bystrica, 1982
* Fotografia Bohdana Holomíčka. Vysokoškolský Tour-club. Pripravila Galéria F, Banská Bystrica, 1982
* Pavel Dias: Torzo varuje. Stredoslovenské múzeum B. Bystrica. Pripravila Galéria F, Banská Bystrica, 1982, kurátorka Anna Fassatiová
* Pavel Jasanský: Paristory. Galéria F, Banská Bystrica, 1982
* Fotografia Karola Kállaya. Galéria F, Banská Bystrica, 1982
* Čaro starej fotografie. Historická fotografia zo stredoslovenských zbierok a archívov. Stredoslovenské múzeum B. Bystrica. Pripravila Galéria F, B. Bystrica. Kurátor Tomáš Fassati. Katalóg.
* Autorská prezentácia Martina Martinčeka (1983). Stredoslovenská galéria Banská Bystrica. Spolupráca Galéria F.
* Oľga Bleyová: Stretnutie s Bratislavou. Galéria F, B. Bystrica, 1983. Kurátor Juliana Tesáková.
* Z dielne SŠUP v Bratislave. Galéria F, B. Bystrica, 1983. Kurátor František Tomík.
* Chatári Pavla Štechu. Galéria F, B. Bystrica, 1983
* Fotografia F. Kollára. Galéria F, B. Bystrica, 1983. Kurátor Ľubo Stacho.
* Fotografia Dagmar Hochovej. Galéria F, B. Bystrica, 1983. Kurátor Tomáš Fassati.
* Fotografické projekty Ľuba Stacha. Galéria F, B. Bystrica, 1983
* Zo zbierky Ľudovíta Hlaváča. Galéria F, B. Bystrica, 1983. Kurátor Ľudovít Hlaváč.
* Fotografia Ludvíka Barana. Galéria F, B. Bystrica, 1983
* Skupina Dokument. Galéria F, B. bystrica, 1983. Kurátor Vladimír Birgus.
* Jazz Jana Malého. Galéria F, B. Bystrica, 1984
* Fotografia Václava Chocholu. Galéria F, Banská Bystrica, 1984
* Z dielne katedry fotografie FAMU. Ročník 1981-1985. Galéria F, Banská Bystrica, 1984
* Fotografia M. Robinsonovej. Galéria F, Banská Bystrica, 1984
* Fotografia Viery Slávikovej. Galéria F, Banská Bystrica, 1984. Kurátor Vladimír Birgus.
* Učitelia a žiaci. Z dielne Inštitútu výtvarnej fotografie. Galéria F, Banská Bystrica, 1985
* Z dielne fotografického oddelenia SŠUP Košice. Galéria F, Banská Bystrica, 1985
* Collegium photo. Stredoslovenská profesionálna fotografia (Köhler, Bača, Slivka, Surový, Rudnický, Benický, Fassati ad.). Žilina, 1987. Pripravila Juliana Tesáková. Katalóg.
* Osobnosti českej a slovenskej dokumentárnej fotografie 1940-1980. Galéria F (1987). Príprava výstavy Josef Moucha a Tomáš Fassati. Katalóg. Repríza výstavy Dům umění města Brna a Galerie 4, Cheb.
* Český a slovenský objektív: Slovensko. Slovensko vo fotografii osobností českej fotografie. Galéria F, Banská Bystrica (1986). Príprava výstavy Tomáš Fassati. Katalóg.
* Botanická záhrada Marie Kratochvílovej. Galéria F, Banská Bystrica, 1985
* Nová vecnosť. Fotografia a maľba. Galéria F, Banská Bystrica, 1985
* Dana Kyndrová: Manifestujeme. Galéria F, Banská Bystrica, 1985
* Priesečník 1964: Československo. Fotografia, maľba, úžitkové umenie, hudba. Galéria F, Banská Bystrica, 1986
* 10 rokov Galérie F v Banskej Bystrici (1990). Výstava dokumentov histórie galérie pripravená pred koncom totality neobsahovala problémy disentu, samizdatu a politických postihov. Príprava Tomáš Fassati. Repríza v predsieni kancelárie generálneho riaditeľa Národnej galérie v Prahe, Prof. Jiřího Kotalíka. Katalóg.
* Do súpisu patria tiež bratislavské výstavy Komornej galérie fotografie Profil a Galérie fotografie Spoločenského domu Trnávka. Ich dokumentácia však nie je vo verejných zdrojoch dostupná.

## Výstavy zahraničnej tvorby (výber)

* Fotografovali vojnu. Sovietska vojnová reportáž. Galéria F, B. Bystrica, 1981. Kurátor Daniela Mrázková.
* Zo súčasnej japonskej fotografie. Galéria F, B. Bystrica, 1981
* Fotomontáže J. Heartfielda. Galéria F, B. Bystrica. 1981
* H. C. Bresson: A propos de ľ USSR. Výstava v spolupráci s francúzskym vydavateľom knihy. Dom družby, Banská Bystrica (1982). Príprava výstavy Galéria F, Banská Bystrica. Katalóg.
* Fotografia R. Požerskisa, Litva. Dom družby B. Bystrica, 1982. Pripravila Galéria F, B. Bystrica. Kurátor V. Birgus.
* Maďarský propagačný plagát. Galéria F, B. Bystrica, 1982
* Nemecký angažovaný plagát. Galéria F, B. Bystrica, 1982
* Fotografia Karin Gozzano, Taliansko. Galéria F, B. Bystrica, 1983
* Osobnosti súčasnej fotografie NDR. Galéria F, B. Bystrica, 1983. Kurátor Karol Kállay.
* Súčasný maďarský dokument. Galéria F, B. Bystrica, 1983
* Fotografia Alexandra Macijauskasa, Litva. Galéria F, B. Bystrica, 1983. Kurátor Vladimír Birgus.
* Fotografia J. M. Ribasa-Prousa, Španielsko. Galéria F. Banská Bystrica, 1984. Kurátor Vlado Bača.
* Fotografia Reijo Porkku, Fínsko. Galéria F, B. Bystrica, 1984
* Vojna a mier. Protivojnový dokument z milánskej galéria Il Diafragma. Galéria F, B. Bystrica, 1984. Kurátor Lafranco Colombo
* Zo súčasnej poľskej fotografie (Nowy Sacz). Galéria F, B. Bystrica, 1984
* Svedok času. Z dejín maďarskej fotografie. Galéria F, Banská Bystrica, 1985
* Fotografia V. Šontu. Litva. Galéria F, Banská Bystrica, 1985. Kurátor Vladimír Birgus.
náhľad|Historik fotografie Ľudovít Hlaváč. Fotografia Tomáš Fassati

## Teoretici a historici

* Jaroslav Čiljak, odborný publicista
* Tomáš Fassati, teoretik vizuálnej komunikácie
* Anna Gregova-Marcinková, teoretička umenia a fotografie
* Ľudovít Hlaváč, historik fotografie
* Václav Macek, historik fotografie
* Ladislav Noel, odborný publicista a metodík amatérskej fotografie
* Martin Slivka, historik fotografie
* Ján Šmok, teoretik a pedagóg fotografie
* Juliana Tesáková-Menclová, historička fotografie, kritička
* Fero Tomík, pedagóg a odborný publicista
* Klaudius Viceník, filozof a odborný publicista
* Vladimír Vorobjov, kritik fotografie
náhľad|Kritik fotografie Vladimír Vorobjov. Fotografia Tomáš Fassati

## Publikácie o fotografii (výber)

* Čiljak, Jaroslav: Slovakfoto 1, almanach slovenskej fotografie, Osveta, Martin, 1980
* Čiljak, Jaroslav: Slovakfoto 2, almanach slovenskej fotografie, Osveta, Martin, 1982
* Čiljak, Jaroslav: Slovakfoto 3, almanach slovenskej fotografie, Osveta, Martin, 1986
* Fassati, Tomáš (ed.): Informačný servis. Galéria F, Banská Bystrica, 1980, samizdat, 12 s.
* Fassati, Tomáš (ed.): Spoločensky zaujatá fotografia I. – zborník sympózia angažovanej sociálnej tvorby, I. ročník 1980. Galéria F a OOS, Banská Bystrica, 1981, náklad 500 ks, nestránkované; cca 60 str., necenzurované
* Fassati, Tomáš: Galéria - miesto pre človeka. K metodike kultúrnych služieb. Galéria F, Banská Bystrica, 1981, samizdat, náklad 100 ks, 125 s.
* Fassati, Tomáš (ed.): Umenie vystavovať fotografiu. Zborník sympózia pracovníkov galérií a teoretikov „Progresívne metódy pri prezentácii fotografickej tvorby“. Dom umenia mesta Brna a Galéria F Banská Bystrica, 1983, náklad neuvedený, 165 s., necenzurované
* Fassati, Tomáš (ed.): Spoločensky zaujatá fotografia II., Galéria F a PKO Banská Bystrica, 1984, náklad 40 kusov pre vnútornú potrebu študovne Galéria F, 64 strán, necenzurované
* náhľad|Teoretik a pedagóg fotografie Ján Šmok (fotografia Tomáš Fassati)Fassati, Tomáš (ed.): Špecifikum fotografie. Galéria F a PKO Banská Bystrica, 1984, náklad 40 kusov pre vnútornú potrebu študovne Galéria F, 64 strany, necenzurované
* Fassati, Tomáš (ed.): Galéria 1 - 4. Ročenka pre fotografiu. Galéria F a PKO Banská Bystrica, Zväz slovenských fotografov, Bratislava 1984-1987, náklad 500 ks, 98 s. 1. Necenzurované vydanie, 2 – 4, samizdat
* Fassati, Tomáš: Hovory o živej fotografii. Galéria F, Banská Bystrica, 1987, samizdat, náklad 100 ks, 95 s.
* Fassati, Tomáš (ed.): Čítanka. Vybrané texty o fotografii. Galéria F, Banská Bystrica, 1988, 125 s., samizdat
* Fassati, Tomáš (ed.): Fotografia a divák. Zborník príspevkov sympózia o interpretácii fotografie divákom. Galéria F a Dom umenia mesta Brna, 1989
* Fassati, Tomáš (ed.): Galéria. Bulletin k 10. výročiu Galérie F. Galéria F a OOS Banská Bystrica, 1989, náklad 300 ks, 20. s.
* Hlaváč, Ľudovít: O fotografickom obraze, Osveta, Martin, 1983
* Hlaváč, Ľudovít: Ján Halaša, Osveta, Martin, 1980
* Hlaváč, Ľudovít: Karol Kállay, Osveta, Martin, 1982
* Hlaváč, Ľudovít: Dejiny fotografie, Osveta Martin, 1987
* Hlaváč, Ľudovít: Dejiny slovenskej fotografie, Osveta Martin, 1989
* Mrázková, Remeš: Tschechoslowakische Photographen, Leipzig, 1983
* Noel, Ladislav: Fotografické videnie a zobrazovanie, Osveta, Martin, 1983
* Pauer, Marián; Čiljak, Jaroslav: Eugen Lazišťan, Osveta, Martin, 1987
* Peterajová, Ľudmila: Magdaléna Robinsonová, Osveta, Martin, 1987
* Slivka, Martin; Strelinger, Alexander: Pavel Socháň, Osveta, Martin, 1985
* Slivka, Martin: Pavel Socháň, ČSTK Pressfoto, Bratislava, 1982
* Tesáková, Juliana: Viera Sláviková, Tatran, Bratislava, 1985

## Časopisy

* Výtvarníctvo, fotografia, film. Mesačník pre neprofesionálnu tvorbu vydávaný Osvetovým ústavom Bratislava.
* Československá fotografia. Celoštátny mesačník pre fotografickú tvorbu, Praha
* Revue fotografie. Štvrťročník profesionálnej fotografie vydávaný nakladateľstvom Orbis, Praha.
* Dioptria. Samizdatový občasník vydávaný žilinskou fotoskupinou Oči.
* Galéria. Ročenka o fotografii vydávaná Galériou F v Banskej Bystrici. Od č. 2 (1986) samizdat.

## Zdroje informácií

### Literatúra (výber)
*Gíretová, Anna, Fassati, Tomáš: Galéria F 1980-1990: Spomienka na režimu nepohodlnú galériu. Múzeum umenia, Benešov 2001.
*Hlaváč, Ľudovít: Dejiny fotografie, Osveta, Martin, 1987
*Hlaváč, Ľudovít: Dejiny slovenskej fotografie, Osveta, Martin, 1989
*Menclová, Juliana kol.: Oľga Bleyová – Môj životný dialóg s fotografiou, Ikar, Bratislava, 2010, s., 
*Moucha, Josef a kol.: Alternatívna kultúra, príbeh českej spoločnosti 1945–1989, Praha, 2001
*Rusínová, Zora: Fiktívne svety fotografie, In: „Osemdesiate“ (ed. Beata Jablonská, SNG, Bratislava, 2009),
*Škraban, Jakub: Umenie pre život – Tomáš Fassati, Inštitút informačného designu Benešov, 2016

## Referencie

Kategória:Fotografia na Slovensku
Kategória:80. roky 20. storočia